text: Vil nedlægge ni regionale busruter?
  30 juli 2013 kl. 14.05
  Ni regionale busruter står til nedlæggelse eller omlægning. Dermed er er optræk til krig mellem Sydtrafik og flere landsbyer i Syd- og Sønderjylland.
  Bl.a. i Jordrup ved Kolding. Her frygter beboerne, at skolebørnene kommer til bruge flere timer på at tage bussen i skole.
  Sydtrafik overvejer, hvad der skal ske med de ni ruter. Nogle risikerer at blive nedlagt. Andre vil blive omlagt. Det hele skal være på plads til december.
  Nogle af ruterne vil måske blive fortsat som lokalruter under de respektive kommuner. Men spørgsmålet er, om kommunerne har råd til det. F.eks. vil det koste Kolding Kommune 950.000 kr. om året at drive en lokalrute mellem Vejen og Kolding, som omfatter Jordrup.
  Sydtrafik ser på ni regionale ruter.
  Det drejer sig om rute 116/126 fra Aabenraa til Tønder.
  Rute 124 fra Aabenraa til Løgumkloster.
  Rute 144 Esbjerg - Billund.
  Ruterne 148 fra Esbjerg til Vejen og rute 188 fra Vejen til Kolding.
  Rute 146 Haderslev-Toftlund- Tønder.
  Rute 166 Kolding-Egtved-Billund.
  